**«ԷԴԳԱՐ ՄԱՅՆԻՆԳ» ՍՊԸ-Ի կողմից ներկայացված Կոտայքի մարզի Հրազդան համայնքի վարչական տարածքում ջարդիչ կայանի տեղադրման և ընդերքօգտագործման թափոնների վերամշակման աշխատանքների համար թույլտվություն ստանալու վերաբերյալ հանրային քննարկում**

**(1-ին փուլ)**

ՀՀ Կոտայքի մարզ, ք. Հրազդան 24.01.2025թ.

**2025թ. հունվարի 24-ին ժամը 15:00-ին** Հրազդան համայնքապետարանի նիստերի դահլիճում տեղի ունեցավ «ԷԴԳԱՐ ՄԱՅՆԻՆԳ» ՍՊԸ-Ի կողմից ներկայացված Կոտայքի մարզի Հրազդան համայնքի վարչական տարածքում ջարդիչ կայանի տեղադրման և ընդերքօգտագործման թափոնների վերամշակման աշխատանքների համար թույլտվություն ստանալու վերաբերյալ հանրային քննարկում:

 Քննարկմանը մասնակցում էին`

1. «էդգար Մայնինգ» ՍՊԸ
2. Հրազդանի համայնքապետարան
3. Բնակիչներ

Հրազդանի համայնքապետարանի աշխատակազմի գնումների և զարգացման ծրագրերի բաժնի գլխավոր մասնագետ-զարգացման ծրագրերի պատասխանատու Վ. Բարեղամյանը ողջունելով ներկաներին` ներկայացրեց քննարկման նպատակը` խոսքը փոխանցելով ձեռնարկող կողմին:

Քննարկվեցին հետևյալ հարցերը`

«Էդգար Մայնինգ» ՍՊԸ-ի ներկայացուցիչ Գ. Հակոբյանը ներկայացրեց, որ ընկերությունը ունի Լանջաղբյուրի բազալտների հանքավայրի ընդերքօգտագործման թույլտվությունը: Գործունեութան հաշվետվության մեջ նշված էր նաև ջարդիչ կայանի կիրառման մասին, սակայն քանի որ այն առանձին գործունեություն է` պահանջում է առանձին փորձաքննություն: Նախատեսվող գործունեության վայրը նախատեսվում է հանքավայրից հեռավորությունը կազմում է 8 կմ, Սևան-Երևան մայրուղուց` 800 մ:

Ջարդիչ կայանը նախատեսվում է տեղադրել ընդերքօգտագործման հատվածին մոտ, որ ենթակառուցվածքների օգտագործումը հեշտ լինի:

Տարածքը մոտ 2.9 հա համայնքային նշանակության հողատարածք է և նախատեսվում է վարձակալությամբ օգտագործել:

Կատարվել է օդի ցրման հաշվարկ, համաձայն որի` նշված տարածքի տեղադիրքը, ելակետային կոորդինատները թույլ են տալիս գործունեություն ծավալել, ըստ որի նորմերը պահպանվում են:

Ներկաներից հարցեր հնչեցին`

1. Քանի՞ աշխատատեղ կբացվի:

Մինչև 20 աշխատատեղի ստեղծում:

1. Արոտավայրերին արդյո՞ք մոտ չի:

Նախատեսված հողատարածքը արտադրական նշանակության է, արոտավայրերից հեռավորությունը նորմայի սահմաններում է:

1. Արդյոք գործունեության արդյունքում, ծանր տեխնիկայի կիրառումը չի վնասվի համայնքային ճանապարհները:

Որին ի պատասխան` ընկերության ներկայացուցիչը նշեց, որ նախատեսվում է բարեկարգել դաշտամիջյան ճանապարը, իսկ մեծ տեխնիկաները անցնելու են դաշտամիջյան ճանապարհով և չեն վնասի համայնքի Լեռնանիստ բնակավայրի գլխավոր ճանապարհը:

Աշխատանքների արդյունքում կլուծվեն սոցիալական որոշակի հարցեր, կբացվեն նոր աշխատատեղեր, ինչպես նաև ներդրում կկատարվի քաղաքաշինարարական ոլորտում, կիրականացվեն դաշտամիջյան ճանապարհների հարթեցման աշխատանքներ. գործընթացի ավարտական փուլում համայնքի հետ նախապես կորոշվի համայնքում ներդրումներ կատարելու չափը:

Համայնքի ղեկավարի առաջին տեղակալ Վ. Սաֆարյանը հայտնեց, որ Հրազդանի համայնքապետարանը տալիս է իր նախնական համաձայնությունը նշված գործունեությանը:

Հանրային քննարկմանը մասնակցում էին՝ 18 անձ:

|  |
| --- |
|  |
|  |